CELEX: 32006R1921
Language: fi
Date: 2006-12-18
Title: Euroopan parlamentin ja neuvoston asetus (EY) N:o 1921/2006 annettu 18 päivänä joulukuuta 2006 , jäsenvaltioissa tapahtuvaa kalastustuotteiden maihintuontia koskevien tilastotietojen toimittamisesta ja neuvoston asetuksen (ETY) N:o 1382/91 kumoamisesta   (ETA:n kannalta merkityksellinen teksti)

30.12.2006   
            
            
               FI
            
            
               Euroopan unionin virallinen lehti
            
            
               L 403/1
            
         
      EUROOPAN PARLAMENTIN JA NEUVOSTON ASETUS (EY) N:o 1921/2006
   annettu 18 päivänä joulukuuta 2006,
   jäsenvaltioissa tapahtuvaa kalastustuotteiden maihintuontia koskevien tilastotietojen toimittamisesta ja neuvoston asetuksen (ETY) N:o 1382/91 kumoamisesta
   (ETA:n kannalta merkityksellinen teksti)
   EUROOPAN PARLAMENTTI JA EUROOPAN UNIONIN NEUVOSTO, jotka
   ottavat huomioon Euroopan yhteisön perustamissopimuksen ja erityisesti sen 285 artiklan 1 kohdan,
   ottavat huomioon komission ehdotuksen,
   noudattavat perustamissopimuksen 251 artiklassa määrättyä menettelyä, (1)
   
   sekä katsovat seuraavaa:
   
               (1)
            
            
               Kalastustuotteiden maihintuontia jäsenvaltioissa koskevien tietojen toimittamisesta 21 päivänä huhtikuuta 1991 annetussa neuvoston asetuksessa (ETY) N:o 1382/91 (2) edellytetään, että jäsenvaltiot toimittavat komissiolle tiedot niiden alueelle maihintuotujen kalastustuotteiden määrästä ja keskimääräisistä hinnoista.
            
         
               (2)
            
            
               Kokemus on osoittanut, että kalastustuotteiden markkinoita koskevat selvitykset ja muut taloudelliset selvitykset eivät kärsisi, jos tiedot toimitettaisiin yhteisön lainsäädännön nojalla vuosittain eikä kuukausittain.
            
         
               (3)
            
            
               Selvitysten tekeminen tehostuisi, jos tiedot jaoteltaisiin maihintuonnista vastaavien kalastusalusten lippuvaltion mukaisesti.
            
         
               (4)
            
            
               Asetuksessa (ETY) N:o 1382/91 on asetettu otantamenetelmien käyttämiselle arvioimiseen raja, jota on noudatettava tietoja kerättäessä ja koottaessa, kun tämä kuormittaa tiettyjä kansallisia viranomaisia kohtuuttomasti. Jotta tietojen toimittamiseen sovellettavaa järjestelmää voidaan parantaa ja yksinkertaistaa, mainittu asetus olisi korvattava uudella välineellä. Sen vuoksi asetus (ETY) N:o 1382/91 olisi kumottava.
            
         
               (5)
            
            
               Jäsenvaltiot eivät voi riittävällä tavalla saavuttaa tämän asetuksen tavoitetta eli yhteisten oikeudellisten puitteiden laatimista jäsenvaltioissa maihintuotuja kalastustuotteita koskevien yhteisön tilastojen järjestelmällistä tuottamista varten, vaan se voidaan siksi saavuttaa paremmin yhteisön tasolla, joten yhteisö voi toteuttaa toimenpiteitä perustamissopimuksen 5 artiklassa vahvistetun toissijaisuusperiaatteen mukaisesti. Mainitussa artiklassa vahvistetun suhteellisuusperiaatteen mukaisesti tässä asetuksessa ei ylitetä sitä, mikä on tämän tavoitteen saavuttamiseksi tarpeen.
            
         
               (6)
            
            
               Yhteisön tilastoista 17 päivänä helmikuuta 1997 annetussa neuvoston asetuksessa (EY) N:o 322/97 (3) luodaan yleispuitteet kalastusalan tilastoille. Sen mukaan tilastojen laatimisessa noudatettavat periaatteet ovat puolueettomuus, luotettavuus, relevanssi, kustannustehokkuus, tilastosalaisuus ja avoimuus.
            
         
               (7)
            
            
               On tärkeää varmistaa tämän asetuksen yhtenäinen soveltaminen ja säätää tätä varten yhteisön menettelystä, jolla voidaan asianmukaisen aikataulun puitteissa vahvistaa täytäntöönpanoa koskevat yksityiskohtaiset säännöt ja tehdä tarvittavat tekniset mukautukset.
            
         
               (8)
            
            
               Tämän asetuksen täytäntöön panemiseksi tarvittavista toimenpiteistä olisi päätettävä menettelystä komissiolle siirrettyä täytäntöönpanovaltaa käytettäessä 28 päivänä kesäkuuta 1999 tehdyn neuvoston päätöksen 1999/468/EY (4) mukaisesti.
            
         
               (9)
            
            
               Koska kalastustuotteiden maihintuontia koskevat tilastotiedot ovat yhteisen kalastuspolitiikan hallinnoinnin keskeinen väline, olisi säädettävä mahdollisuudesta käyttää päätöksessä 1999/468/EY määrättyä hallintomenettelyä siirtymäkausien myöntämiseksi tämän asetuksen täytäntöönpanoa varten sekä sellaisten poikkeuksien myöntämiseksi, jolla jäsenvaltion sallitaan jättää kyseistä sektoria koskevat tilastotiedot pois kansallisia tilastotietoja toimittaessaan.
            
         
               (10)
            
            
               Toisaalta komissiolle tulisi siirtää valtuudet vahvistaa liitteiden teknistä mukautusta koskevat ehdot. Koska nämä toimenpiteet ovat laajakantoisia ja niillä on tarkoitus muuttaa tämän asetuksen muita kuin keskeisiä osia, ne olisi hyväksyttävä neuvoston päätöksen 1999/468/EY 5a artiklassa määrätyn valvonnan käsittävän sääntelymenettelyn mukaisesti,
            
         OVAT ANTANEET TÄMÄN ASETUKSEN:
   1 artikla
   Määritelmät
   Tässä asetuksessa tarkoitetaan:
   
               1)
            
            
               ”yhteisön kalastusaluksilla” kalastusaluksia, jotka purjehtivat jonkin yhteisön jäsenvaltion lipun alla ja jotka on rekisteröity yhteisössä;
            
         
               2)
            
            
               ”Efta-kalastusaluksilla” kalastusaluksia, jotka purjehtivat jonkin Efta-maan lipun alla tai jotka on rekisteröity Efta-maassa;
            
         
               3)
            
            
               ”yksikköarvolla”
               
                           a)
                        
                        
                           maihintuotujen kalastustuotteiden ensimmäistä myyntiarvoa (kansallisena valuuttana) jaettuna maihintuodulla määrällä (tonneina), tai
                        
                     
                           b)
                        
                        
                           niiden kalastustuotteiden osalta, joita ei välittömästi myydä, keskimääräistä hintaa kansallisena valuuttana tonnia kohden sopivaa menetelmää käyttäen estimoituna.
                        
                     
         2 artikla
   Jäsenvaltioiden velvoitteet
   1.   Kunkin jäsenvaltioin on toimitettava komissiolle vuosittain tilastotiedot yhteisön kalastusalusten ja Efta-kalastusalusten sen alueelle maihintuomista kalastustuotteista jäljempänä ’tilastotiedot’.
   2.   Tätä asetusta sovellettaessa katsotaan, että seuraavat kalastustuotteet on tuotu maihin ilmoituksen tekevän jäsenvaltion alueelle:
   
               a)
            
            
               tuotteet, jotka kalastusalukset tai muut kalastuslaivaston osat ovat tuoneet maihin kansallisissa satamissa yhteisön alueella;
            
         
               b)
            
            
               tuotteet, jotka ilmoittavan jäsenvaltion kalastusalukset ovat tuoneet maihin muissa kuin yhteisön satamissa ja jotka kuuluvat tietyistä yhteisön tullikoodeksista annetun neuvoston asetuksen (ETY) N:o 2913/92 (5) soveltamista koskevista säännöksistä 2 päivänä heinäkuuta 1993 annetun komission asetuksen (ETY) N:o 2454/93 liitteenä 43 olevan lomakkeen T2M piiriin.
            
         3 artikla
   Tilastotietojen keruu
   1.   Tilastotietojen on katettava yhteisössä kansallisella alueella tapahtuneet maihintuonnit kokonaisuudessaan.
   2.   Otantamenetelmiä voidaan käyttää niissä tapauksissa, joissa jonkin jäsenvaltion kalastusalan tietyn sektorin rakenteellisten piirteiden vuoksi kattava tiedonkeruu aiheuttaisi kansallisille viranomaisille ongelmia, jotka ovat suhteettomia kyseisen sektorin merkitykseen nähden.
   4 artikla
   Tilastotiedot
   Tilastotietojen on koskettava viitekalenterivuonna maihintuotujen kalastustuotteiden kokonaismäärää ja yksikköarvoja.
   Muuttujat, joista tilastotiedot on toimitettava, näiden muuttujien määritelmät sekä niihin liittyvät nimikkeistöt ovat liitteissä II, III ja IV.
   5 artikla
   Tilastotietojen toimittaminen
   Jäsenvaltioiden on toimitettava tilastotiedot komissiolle vuosittain liitteessä I tarkemmin määritellyssä muodossa ja käyttäen liitteissä II, III ja IV säädettyjä koodeja.
   Tilastotiedot on toimitettava kuuden kuukauden kuluessa viitekalenterivuoden päättymisestä.
   6 artikla
   Menetelmät
   1.   Jäsenvaltioiden on viimeistään 19 päivänä tammikuuta 2008 toimitettava komissiolle yksityiskohtainen menetelmiä koskeva raportti, jossa kuvataan se, miten tiedot on kerätty ja tilastot koottu. Raporttiin on sisällytettävä yksityiskohtaiset tiedot mahdollisesti käytetyistä otantamenetelmistä sekä arvio näin saatujen estimaattien laadusta.
   2.   Komissio käsittelee raportit ja esittää päätelmänsä asianomaiselle neuvoston päätöksen 72/279/ETY (6) 1 artiklalla perustetun pysyvän maataloustilastokomitean (jäljempänä ”komitea”) työryhmälle.
   3.   Jäsenvaltioiden on ilmoitettava komissiolle kaikista muutoksista 1 kohdan mukaisesti annettuihin tietoihin kolmen kuukauden kuluessa siitä, kun tällainen muutos on tehty. Niiden on toimitettava komissiolle yksityiskohtaiset tiedot myös kaikista merkittävistä käytettyjen keruumenetelmien muutoksista.
   7 artikla
   Siirtymäkaudet
   Jäsenvaltioille voidaan 11 artiklan 2 kohdassa tarkoitetun menettelyn mukaisesti myöntää tämän asetuksen täytäntöönpanoa varten siirtymäkausia, joiden kesto on enintään kolme vuotta tämän asetuksen voimaantulopäivästä.
   8 artikla
   Poikkeukset
   1.   Jos jonkin jäsenvaltion kalastusalan tietyn sektorin sisällyttäminen tilastotietoihin aiheuttaisi kansallisille viranomaisille vaikeuksia, jotka ovat suhteettomia kyseisen sektorin merkitykseen nähden, voidaan 11 artiklan 2 kohdassa tarkoitetun menettelyn mukaisesti myöntää poikkeus, jolla jäsenvaltion sallitaan jättää kyseistä sektoria koskevat tilastotiedot pois kansallisia tilastotietoja toimittaessaan.
   2.   Jos jäsenvaltio pyytää 1 kohdan perusteella poikkeusta, sen on pyyntönsä tueksi esitettävä komissiolle raportti niistä ongelmista, joita sillä on ollut tämän asetuksen soveltamisessa sen alueelle tapahtuneen maihintuonnin kokonaismäärään.
   9 artikla
   Liitteiden saattaminen ajan tasalle
   Liitteiden teknistä mukautusta koskevat toimenpiteet hyväksytään11 artiklan 3 kohdassa tarkoitetun valvonnan käsittävän sääntelymenettelyn mukaisesti.
   10 artikla
   Arviointi
   Komissio antaa Euroopan parlamentille ja neuvostolle viimeistään 19 päivänä tammikuuta 2010 ja sen jälkeen kolmen vuoden välein arviointikertomuksen tämän asetuksen mukaisesti kootuista tilastotiedoista ja erityisesti niiden merkittävyydestä ja laadusta. Kertomuksessa selvitetään myös tilastotiedon koontia ja käsittelyä varten perustetun järjestelmän kustannustehokkuutta ja tuodaan esille parhaat käytännöt, joilla voidaan vähentää jäsenvaltioiden työmäärää ja lisätä tilastotietojen käyttökelpoisuutta ja laatua.
   11 artikla
   Komiteamenettely
   1.   Komissiota avustaa komitea.
   2.   Jos tähän kohtaan viitataan, sovelletaan päätöksen 1999/468/EY 4 ja 7 artiklaa ottaen huomioon mainitun päätöksen 8 artiklan säännökset.
   Päätöksen 1999/468/EY 4 artiklan 3 kohdassa tarkoitettu määräaika vahvistetaan kolmeksi kuukaudeksi.
   3.   Tähän kohtaan viitattaessa sovelletaan päätöksen 1999/468/EY 5 a artiklan 1-4 kohtaa ja 7 artiklaa, ottaen huomioon mainitun päätöksen 8 artiklan määräykset.
   12 artikla
   Kumoaminen
   Kumotaan asetus (ETY) N:o 1382/91.
   13 artikla
   Voimaantulo
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 18 päivänä joulukuuta 2006.
      
         
            Euroopan parlamentin puolesta
         
         
            Puhemies
         
         J. BORRELL FONTELLES
         
      
      
         
            Neuvoston puolesta
         
         
            Puheenjohtaja
         
         J.-E. ENESTAM
         
      
   
   
      (1)  Euroopan parlamentin lausunto, annettu 15. kesäkuuta 2006 (ei vielä julkaistu virallisessa lehdessä), neuvoston yhteinen kanta, hyväksytty 14. marraskuuta 2006 (ei vielä julkaistu virallisessa lehdessä), ja Euroopan parlamentin kanta, vahvistettu 12. joulukuuta 2006 (ei vielä julkaistu virallisessa lehdessä).
   
      (2)  EYVL L 133, 28.5.1991, s. 1, asetus sellaisena kuin se on viimeksi muutettuna Euroopan parlamentin ja neuvoston asetuksella (EY) N:o 1882/2003 (EUVL L 284, 31.10.2003, s. 1).
   
      (3)  EYVL L 52, 22.2.1997, s. 1, asetus sellaisena kuin se on muutettuna asetuksella (EY) N:o 1882/2003.
   
      (4)  EYVL L 184, 17.7.1999, s. 23, päätös sellaisena kuin se on muutettuna päätöksellä 2006/512/EY (EUVL L 200, 22.7.2006, s. 11).
   
      (5)  EYVL L 253, 11.10.1993, s. 1, asetus sellaisena kuin se on viimeksi muutettu asetuksella (EY) N:o 402/2006 (EUVL L 70, 9.3.2006, s. 35).
   
      (6)  EYVL L 179, 7.8.1972, s. 1.
   
      LIITE I
      TOIMITETTAVIEN TILASTOTIETOJEN MUOTO
      Tilastotietojen tiedostomuoto
      Tilastotiedot toimitetaan tiedostona, jossa kukin tietue sisältää jäljempänä osoitetut kentät. Nämä kentät erotetaan toisistaan pilkulla (”,”).
      
                  Kenttä
               
               
                  Huomautus
               
               
                  Liite
               
            
                  Viitevuosi
               
               
                  Neljä numeroa (esim. 2003)
               
               
                   
               
            
                  Ilmoittava maa
               
               
                  Kolmimerkkinen kirjainkoodi
               
               
                  Liite II
               
            
                  Laji tai lajiryhmä
               
               
                  Kansainvälinen kolmimerkkinen kirjainkoodi (1)
                  
               
               
                  -
               
            
                  Lippuvaltio
               
               
                  Kolmimerkkinen kirjainkoodi
               
               
                  Liite II
               
            
                  Kuvaus
               
               
                   
               
               
                  Liite III
               
            
                  Käyttötarkoitus
               
               
                   
               
               
                  Liite IV
               
            
                  Määrä
               
               
                  Maihintuotu tonnimäärä (pyöristettynä yhteen desimaaliin)
               
               
                   
               
            
                  Yksikköarvot
               
               
                  Kansallisena valuuttana tonnia kohden
               
               
                   
               
            Maihintuodut painoltaan alle 50 kg:n määrät kirjataan ”0,0”.
      
         (1)  Kansainvälisten kolmikirjaimisten lajikoodien (alpha-3 species codes) täydellinen luettelo on saatavilla FAO:n ASFIS-sivuilta: (http://www.fao.org/fi/statist/fisoft/asfis/asfis.asp)
   
   
      LIITE II
      MAAKOODIEN LUETTELO
      
                  Maa
               
               
                  Koodi
               
            
                  Belgia
               
               
                  BEL
               
            
                  Tšekin tasavalta
               
               
                  CZE
               
            
                  Tanska
               
               
                  DNK
               
            
                  Saksa
               
               
                  DEU
               
            
                  Viro
               
               
                  EST
               
            
                  Kreikka
               
               
                  GRC
               
            
                  Espanja
               
               
                  ESP
               
            
                  Ranska
               
               
                  FRA
               
            
                  Irlanti
               
               
                  IRL
               
            
                  Italia
               
               
                  ITA
               
            
                  Kypros
               
               
                  CYP
               
            
                  Latvia
               
               
                  LVA
               
            
                  Liettua
               
               
                  LTU
               
            
                  Luxemburg
               
               
                  LUX
               
            
                  Unkari
               
               
                  HUN
               
            
                  Malta
               
               
                  MLT
               
            
                  Alankomaat
               
               
                  NLD
               
            
                  Itävalta
               
               
                  AUT
               
            
                  Puola
               
               
                  POL
               
            
                  Portugali
               
               
                  PRT
               
            
                  Slovenia
               
               
                  SVN
               
            
                  Slovakia
               
               
                  SVK
               
            
                  Suomi
               
               
                  FIN
               
            
                  Ruotsi
               
               
                  SWE
               
            
                  Yhdistynyt kuningaskunta
               
               
                  GBR
               
            
                  Islanti
               
               
                  ISL
               
            
                  Norja
               
               
                  NOR
               
            
                  Muut
               
               
                  OTH
               
            
   
      LIITE III
      KUVAUSKOODIEN LUETTELO
      Osa A
      Luettelo
      
                  Kuvaus
               
               
                  Koodi
               
            
                  Tuore (ei määritelty)
               
               
                  10
               
            
                  Tuore (kokonainen)
               
               
                  11
               
            
                  Tuore (perattu)
               
               
                  12
               
            
                  Tuore (pyrstöt)
               
               
                  13
               
            
                  Tuore (fileet)
               
               
                  14
               
            
                  Tuore (perattu ja pää poistettu)
               
               
                  16
               
            
                  Tuore (elävä)
               
               
                  18
               
            
                  Tuore (muu)
               
               
                  19
               
            
                  Jäädytetty (ei määritelty)
               
               
                  20
               
            
                  Jäädytetty (kokonainen)
               
               
                  21
               
            
                  Jäädytetty (perattu)
               
               
                  22
               
            
                  Jäädytetty (pyrstöt)
               
               
                  23
               
            
                  Jäädytetty (fileet)
               
               
                  24
               
            
                  Jäädytetty (ei fileiksi leikattu)
               
               
                  25
               
            
                  Jäädytetty (perattu ja pää poistettu)
               
               
                  26
               
            
                  Jäädytetty (puhdistettu)
               
               
                  27
               
            
                  Jäädytetty (ei puhdistettu)
               
               
                  28
               
            
                  Jäädytetty (muu)
               
               
                  29
               
            
                  Suolattu (ei määritelty)
               
               
                  30
               
            
                  Suolattu (kokonainen)
               
               
                  31
               
            
                  Suolattu (perattu)
               
               
                  32
               
            
                  Suolattu (fileet)
               
               
                  34
               
            
                  Suolattu (perattu ja pää poistettu)
               
               
                  36
               
            
                  Suolattu (muu)
               
               
                  39
               
            
                  Savustettu
               
               
                  40
               
            
                  Kypsennetty
               
               
                  50
               
            
                  Kypsennetty (pakastettu ja pakattu)
               
               
                  60
               
            
                  Kuivattu (ei määritelty)
               
               
                  70
               
            
                  Kuivattu (kokonainen)
               
               
                  71
               
            
                  Kuivattu (perattu)
               
               
                  72
               
            
                  Kuivattu (fileet)
               
               
                  74
               
            
                  Kuivattu (perattu ja pää poistettu)
               
               
                  76
               
            
                  Kuivattu (nahaton)
               
               
                  77
               
            
                  Kuivattu (muu)
               
               
                  79
               
            
                  Kokonainen (ei määritelty)
               
               
                  91
               
            
                  Saksia
               
               
                  80
               
            
                  Mätimunia
               
               
                  85
               
            
                  Kuvaus tuntematon
               
               
                  99
               
            Osa B
      Huomautukset
      
                  1.
               
               
                  Fileet: lihakaistaleet, jotka on leikattu yhdensuuntaisena kalan selkärangan kanssa joko kalan oikealta tai vasemmalta puolen, edellyttäen, että pää, sisälmykset, evät (selkä-, perä-, pyrstö-, vatsa-, rinta-) ja ruodot (selkäranka tai suuret ruodot, vatsa-, kylki-, bronkiaaliset tai jalustinruodot jne.) on poistettu, eivätkä kalan kaksi osaa ole kiinni toisissaan esimerkiksi selkä- tai vatsapuolelta.
               
            
                  2.
               
               
                  Kokonainen kala: perkaamaton kala.
               
            
                  3.
               
               
                  Puhdistettu: kalmarit, joiden raajat, pää ja sisäelimet on poistettu ruumiista.
               
            
                  4.
               
               
                  Jäädytetty kala: kalat, jotka on jäädytetty siten, että kalan luontainen laatu säilyy, laskemalla lämpötila keskimäärin -18 oC:een tai sen alle ja jotka sen jälkeen pidetään vähintään -18 oC:n lämpötilassa.
               
            
                  5.
               
               
                  Tuore kala: kalat, joita ei ole säilötty, suolattu, savustettu, jäädytetty tai käsitelty muutoin kuin jäähdyttämällä. Ne kuvataan yleensä kokonaisina tai perattuina.
               
            
                  6.
               
               
                  Suolattu kala: kalat, jotka on säilötty, usein perattuna ja pää poistettuna, suolaan tai suolaveteen.
               
            
   
      LIITE IV
      LUETTELO KALASTUSTUOTTEIDEN LOPPUKÄYTÖN KOODEISTA
      Osa A
      Luettelo
      
                  Käyttötarkoitus
               
               
                  Koodi
               
               
                  Tietojen luonne
               
            
                  Ihmisravinnoksi
               
               
                  1
               
               
                  Pakollinen
               
            
                  Teolliseen käyttöön
               
               
                  2
               
               
                  Pakollinen
               
            
                  Poistettu markkinoilta
               
               
                  3
               
               
                  Vapaaehtoinen
               
            
                  Syötiksi
               
               
                  4
               
               
                  Vapaaehtoinen
               
            
                  Rehuksi
               
               
                  5
               
               
                  Vapaaehtoinen
               
            
                  Jäte
               
               
                  6
               
               
                  Vapaaehtoinen
               
            
                  Käyttötarkoitus tuntematon
               
               
                  9
               
               
                  Vapaaehtoinen
               
            Osa B
      Huomautukset
      
                  1.
               
               
                  Ihmisravinnoksi: kaikki ne kalastustuotteet, jotka ensimmäistä kertaa myytäessä myydään elintarvikkeiksi tai jotka tuodaan maihin sellaisen sopimuksen perusteella, joka koskee elintarvikkeita. Sellaiset määrät jätetään pois, jotka on tarkoitettu elintarvikkeiksi, mutta ensimmäisen myynnin ajankohtana markkinaolosuhteiden, hygieenisten määräysten tai vastaavien syiden vuoksi poistetaan elintarvikemarkkinoilta.
               
            
                  2.
               
               
                  Teollinen käyttö: kaikki ne kalastustuotteet, jotka on tuotu maihin nimenomaan jauhoiksi tai öljyksi valmistamista varten tai eläinten ravinnoksi sekä ne määrät, joita ensimmäistä kertaa myytäessä ei myydä elintarvikkeiksi siitä huolimatta, että ne alun perin oli tarkoitettu tähän tarkoitukseen.
               
            
                  3.
               
               
                  Poistettu markkinoilta: ne määrät, jotka on alunperin tarkoitettu ihmisravinnoksi mutta jotka poistetaan markkinoilta ensimmäisen myynnin ajankohtana markkinaolosuhteiden, hygieenisten määräysten tai vastaavien syiden vuoksi.
               
            
                  4.
               
               
                  Syötiksi: ne tuoreen kalan määrät, jotka on tarkoitettu käytettäväksi syöttinä muussa kalastustoiminnassa, esimerkiksi tonnikalan vapa- ja siimapyynnissä.
               
            
                  5.
               
               
                  Rehuksi: ne tuoreen kalan määrät, jotka on tarkoitettu suoraan eläinten ruokintaan. Sellaiset määrät, jotka on tarkoitettu kalajauhon ja -öljyn jalostamiseen, jäävät tämän luokan ulkopuolelle.
               
            
                  6.
               
               
                  Jäte: ne kalat tai niiden osat, jotka on niiden tilan vuoksi hävitettävä ennen maihintuontia.
               
            
                  7.
               
               
                  Käyttötarkoitus tuntematon: ne määrät, joita ei voida sisällyttää mihinkään edellän mainittuun luokkaan.